钦定古今图书集成/明伦汇编/闺媛典/第213卷 > 薛廷珠妻蔡氏
## 钦定古今图书集成/明伦汇编/闺媛典/第213卷 > 薛廷珠妻蔡氏

按《贵州通志》：蔡氏，石阡人，薛廷珠妻。幼有志操，珠试
不售，愤投乌当河死。蔡哀悼，投舍旁井，邻妇急救免，
呕血骨立待尽。儿彦卿甫三岁，姑许氏抱卿示之曰“尔欲从吾儿，无论吾老耄如此，孩提者弃之亦不忍。”
蔡感悟，强𫗴粥以适姑意抚卿。长就外傅，身纺绩以
佐读。卿以明经举于乡，为温江令，封母孺人。万历间
题旌。